MÚZEUM ROKA 2008
V 6. ROČNÍKU NÁRODNEJ SÚŤAŽE
SKUPINA  – ŠPECIALIZOVANÉ MÚZEÁ A GALÉRIE S CELOSLOVENSKOU PÔSOBNOSŤOU

SLOVENSKÉ TECHNICKÉ MÚZEUM

I.  kategória:
Tvorba zbierok a ochrana zbierkových predmetov

Predmet súťaže: 
Akvizícia zhodnocujúca zbierkový fond 

„Zbierka vysokonapäťových prístrojov a zariadení“ – akvizícia zbierky unikátnych prístrojov a modelov historických zariadení určených o. i. na prezentáciu javov v elektrotechnike (elektrostatike a elektrodynamike) a technike vysokých napätí. 
Ide o účelovú elektrotechnickú zbierku, ktorá je v strednej Európe unikátna a ojedinelá. Táto technicky veľmi zaujímavá a bohatá kolekcia elektrotechnických prístrojov a zariadení umožňuje predvedenie 16 ukážok javov v elektrotechnike s možnosťou interaktívneho prístupu pri 8 zariadeniach.  

II.  kategória:
Využívanie a sprístupňovanie zbierkových predmetov, mobilita 
a multiplikačný efekt

Predmet súťaže:
Prezentácia a interpretácia zbierkových predmetov - expozície a výstavy

„Stála expozícia / Sieň elektrických výbojov“ – Dynamická prezentácia technicky unikátnych prístrojov a modelov historických zariadení na demonštrovanie javov v elektrotechnike (elektrostatike a elektrodynamike) a technike vysokých napätí s dokumentáciou chronológie vývoja v tejto oblasti. Expozícia umožňuje predvedenie 
16 ukážok javov v elektrotechnike s možnosťou interaktívneho prístupu pri 
8 prezentovaných elektrotechnických zariadeniach. Obsahovým zoskupením a svojou interaktívnosťou je táto expozícia v strednej Európe ojedinelá. Jej význam je výnimočný aj z dôvodu využitia unikátnych a pomerne výkonných zdrojov vysokého napätia.